Na osnovu člana 3 i člana 18 Zakona o državnoj imovini (“Službeni list Crne Gore”, broj 21/09 i 40/11), člana 27 Uredbe o prodaji i davanju u zakup stvari u državnoj imovini (“Službeni list Crne Gore”, broj 44/10) i Odluke o raspisivanju javnog poziva za prikupljanje ponuda radi prodaje putničkih motornih vozila u vlasništvu Prijestonice (“Službeni list Crne Gore-opštinski propisi”, broj 40/18)**, Komisija za sprovođenje postupka prikupljanja ponuda objavljuje**

**JAVNI POZIV**

**za prodaju putničkih motornih vozila putem prikupljanja ponuda**

**PREDMET**

 Komisija za sprovođenje postupka prikupljanja ponuda oglašava prodaju putničkih motornih vozila u svojini Prijestonice Cetinje i to:

* Audi tip – model A 6, oznake CT CG 120, godina proizvodnje 1998., broj šasije WAUZZZ4BZXNO45429, zapremina i snaga motora 2393/121, benzin 98, registrovan, u voznom stanju, boja crna, početna cijena 1.300,00 € shodno Izvještaju o procjeni vrijednosti vozila u vlasništvu Prijestonice od 24.09.2018. godine, zavedenog kod Građanskog biroa Prijestonice pod brojem 07-460/18-1073 od 12.10.2018. godine, ovlašćenog procjenitelja Milovana Markovića iz Podgorice.
* Volkswagen model Golf 1,9 TDI, oznake CT CG 101, godina proizvodnje 2006., broj šasije WVWZZZ1KZ6W114509, zapremina i snaga motora 1896/77, nafta, neregistrovan, nije u voznom stanju, boja siva metalik, početna cijena 1.800,00 € shodno Izvještaju o procjeni vrijednosti vozila u vlasništvu Prijestonice od 24.09.2018. godine, zavedenog kod Građanskog biroa Prijestonice pod brojem 07-460/18-1073 od 12.10.2018. godine, ovlašćenog procjenitelja Milovana Markovića iz Podgorice.

Zainteresovana lica mogu izvršiti uvid u stanje putničkih motornih vozila u dogovoru sa službenicima Direkcije za imovinu Prijestonice Cetinje.

**MINIMALNA CIJENA**

 Prodaja putničkih motornih vozila vrši se u postupku prikupljanja ponuda u viđenom stanju. Minimalna cijena za putničko vozilo marke Audi A 6 iznosi 1,300,00 €, dok je za putničko vozilo marke Volkswagen Golf 1,9 TDI minimalna cijena 1.800,00 €.

**USLOVI PRODAJE**

 Prijestonica Cetinje će sa odabranim ponuđačem zaključiti Ugovor o kupoprodaji, kojim će biti precizirani uslovi, kao i sva prava i obaveze ugovornih strana.

**NAČIN, MJESTO I VRIJEME PODNOŠENJA PONUDA**

Rok za podnošenje ponuda je 8 (osam) dana od dana objavljivanja javnog poziva.

 Ponude se mogu dostavljati kod Građanskog biroa Prijestonice do 02.04.2019.godine, do 15.00h.

 Javni poziv će biti istaknut na oglasnoj tabli i internet stranici Prijestonice Cetinje, i biće objavljen u dnevnom listu “Pobjeda”.

 Ponude se dostavljaju u zatvorenoj koverti sa naznakom “ponuda za prodaju putničkih motornih vozila - ne otvaraj” - Komisiji za sprovođenje postupka prikupljanja ponuda, neposredno na arhivi Građanskog biroa Prijestonice Cetinje u zgradi Prijestonice.

 Ponude dostavljene nakon navedenog roka (neblagovremene), kao i ponude koje su nepotpune i koje nisu dostavljene u zapečaćenom omotu, neće se razmatrati.

**PONUDA I TROŠKOVI-OBAVEZE POSTUPKA**

 Pismena ponuda treba da sadrži:

- lične podatke (za fizička lica ime i prezime, adresa stanovanja, jmbg-broj lične karte ili pasoša, a za pravna lica naziv i sjedište, potvrda o registraciji iz Centralnog registra Privrednog suda);

- dokaz o uplaćenom depozitu sa naznakom “učešće na prikupljanju ponuda” na žiro račun Prijestonice Cetinje broj 540-7751-75 kod Erste banke, ili garanciju banke bez prigovora naplativu na prvi poziv;

- ovjerenu punomoć za zastupanje ukoliko za ponuđača učestvuje drugo lice;

- u ponudi je potrebno navesti koji iznos učesnik prikupljanja ponuda nudi za kupovinu putničkog motornog vozila, koji ne može biti niži od iznosa minimalne cijene iz ovog poziva, a to je 1.300,00 € odnosno 1.800,00 €;

- broj žiro računa za vraćanje depozita;

- kriterijum za rangiranje ponuda je visina ponuđene cijene zakupa. Ukoliko dvije ponude budu glasile na isti iznos, vrednovaće se prema vremenu prijave, ponude na Građanskom birou Prijestonice Cetinje, dakle prednost će imati ponuđač koji je prvi predao ponudu;

- Postupak prikupljanja ponuda se smatra uspješnim ako je dostavljena 1 (jedna) važeća ponuda.

**ROK ZA POVRAĆAJ DEPOZITA NEUSPJELIM UČESNICIMA**

 Učesnicima koji nijesu uspjeli u postupku prikupljanja ponuda, biće vraćena sredstva u roku od 10 dana od dana otvaranja ponuda.

**MJESTO I VRIJEME OTVARANJA PONUDA**

 Otvaranje ponuda će se obaviti dana 03.04.2019.godine sa početkom u13:00 h, u kancelariji broj 110 zgrada Prijestonice Cetinje, na kom otvaranju mogu prisustvovati ponuđači ili njihovi punomoćnici. Punomoćje mora biti ovjereno od strane notara.

 Otvaranje ponuda, ocjenu ponuda i rangiranje će vršiti Komisija za sprovođenje postupka prikupljanje ponuda koju je imenovao Gradonačelnik Prijestonice, Rješenjem broj 01-404/19-130 od 29.01.2019.godine.

 Učesnici javnog poziva imaju pravo prigovora u roku od 5 dana od dobijanja obavještenja o rezultatima otvaranja ponuda. Odluka Komisije po prigovoru je konačna.

**PRAVO UČEŠĆA**

 Pravo učešća u postupku prikupljanja ponuda imaju sva fizička i pravna lica koja uz prijavu u naznačenom roku dostave blagovremenu i kompletnu dokumentaciju i prilože dokaz o uplaćenom depozitu u iznosu od 10% od minimalne cijene, što iznosi za Audi tip-model A6, 130,00€ a za Volkswagen model Golf 1,9TDI taj iznos je 180,00€.

**ODABIR NAJPOVOLJNIJEG PONUĐAČA**

 Ponuđač koji ponudi najviši iznos, proglašava se za prvorangiranog i bice pozvan na zaključenje Ugovora o kupoprodaji u roku od 8 dana od dana otvaranja ponuda. Ponuđač koji ponudi najveći iznos potpisuje izjavu kojom potvrđuje ponudu.

 U slučaju da najpovoljniji ponuđač odustane od kupovine predmetnog putničkog motornog vozila njegova garancija će biti aktivirana, odnosno uplaćeni depozit će se zadržati, a na zaključenje Ugovora biće pozvan drugi ponuđač u skladu sa redosledom plasmana.

 **PRIJESTONICA CETINJE**

 **KOMISIJA ZA SPROVOĐENJE**

 **POSTUPKA PRIKUPLJANJA PONUDA**